CELEX: 62020TN0212
Language: bg
Date: 2020-04-17 00:00:00
Title: Дело T-212/20: Жалба, подадена на 17 април 2020 г. — Gaz-System/ACER

8.6.2020   
            
            
               BG
            
            
               Официален вестник на Европейския съюз
            
            
               C 191/39
            
         
      Жалба, подадена на 17 април 2020 г. — Gaz-System/ACER
      (Дело T-212/20)
      (2020/C 191/53)
      Език на производството: английски
      
         Страни
      
      
         Жалбоподател: Operator Gazociągów Przesylowych Gaz-System S.A. (Варшава, Полша) (представители: E. Buczkowska, M. Trepka, адвокати)
      
         Ответник: Агенция на Европейския съюз за сътрудничество между регулаторите на енергия
      
         Искания
      
      Жалбоподателят моли Общия съд:
      
                  —
               
               
                  отмени решението на Апелативния съвет на ACER № A-006-2019 от 7 февруари 2020 г.,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква пет основания в подкрепа на жалбата.
      
                  1.
               
               
                  Първо основание: явна грешка при тълкуването на член 28, параграф 4 от Регламент (ЕС) 2019/942 (1), тъй като Апелативният съвет на ACER не е осъществил пълен контрол и задълбочен анализ на Решение № 10/2019 на ACER. Това необосновано самоограничение, което се твърди, че е направил Апелативният състав на ACER, имало пряка последица върху разпоредителната част на оспорваното решение.
               
            
                  2.
               
               
                  Второ основание: твърди се, че е допусната грешка като е прието, че ACER не е нарушила принципа на прозрачност, установен в член 15 ДФЕС, член 41 от Хартата на основните права на Европейския съюз, член 37, параграф 3 от Регламент (ЕС) 2017/459 (2) и член 6, параграф 4 от Регламент (ЕС) 2019/942, въпреки че ACER (i) произволно е изменила изискванията по отношение на критериите за техническите изисквания за качество, на които трябва да отговарят подадените оферти, и (ii) от самото начало е избрала варианта да се повтори процедурата за избор на платформата, без да посочи никакви основания за тази промяна и за този избор.
               
            
                  3.
               
               
                  Трето основание: твърди се, че е допусната грешка като е прието, че ACER не е нарушила принципа на равно третиране като е произволно е определила изискванията за анализ в рамките на задание B(i) и B(ii), което поставя в изгодно положение платформи, които не отговаряли на основните изисквания към момента на подаването на офертите.
               
            
                  4.
               
               
                  Четвърто основание: твърди се, че е допусната грешка като е прието, че ACER не е нарушила принципа на прозрачност, установен в член 15 ДФЕС и член 41, параграф 1 и параграф 2, буква в) от Хартата поради произволните действия и непредоставянето на обяснения относно изискванията към анализа, което се отразило на подготовката на офертите от платформи за заявки на капацитет преди подаването на тези оферти.
               
            
                  5.
               
               
                  Пето основание: твърди се, че е допусната грешка като е прието, че Решение 10/2019 на ACER е било надлежно мотивирано и поради това не е в явно нарушение на член 296 ДФЕС и член 41, параграф 2, буква в) и член 47 от Хартата, при положение че изложените в него мотиви не дават възможност да се добие представа за съображенията на ACER, довели до избора на платформа RBP, и значително намаляват възможността на жалбоподателя да оспори това решение.
               
            
         (1)  Регламент (ЕС) 2019/942 на Европейския парламент и на Съвета от 5 юни 2019 година за създаване на Агенция на Европейския съюз за сътрудничество между регулаторите на енергия (ОВ L 158, 2019 г., стр. 22—53).
      
         (2)  Регламент (ЕС) 2017/459 на Комисията от 16 март 2017 година за установяване на Мрежов кодекс относно механизмите за разпределяне на капацитет в газопреносни системи и за отмяна на Регламент (ЕС) № 984/2013 (ОВ L 72, 17.3.2017 г., стр. 1—28).